Odense Adresse-Contoirs Efterretninger, 1838-06-28
J sjette Møde den 6 Juni anmeldte Præsidenten atter 5 indkomne Propositioner og 10 Petitioner, blandt de første en fra Berwald om Oprettelse af Realskoler, og fra Agent Jensen om et Fyrtaarns Oprettelse paa Kekenishøi paa Als, blandt de sidste fra Jndvaanerne i det 9de Landdistrikt, om Besparelser og andre Forbedringer i Statshuusholdningen, fra de samme om Afskaffelse af Rigsbankpengene og Beregningen i disse, fra Parcellisterne i Mohrkirchen og Schrixdorf om almindelig Værnepligt og angaaende den dem ved Kontrakt sikkrede Militairfrihed; fra Jndvaanerne i Sønderborg angaaende Skattebevillingsretten og begge Stænderforsamlingernes Forening; fra Skræderlauget i Slesvig om Opretholdelse af Ne deres Laugsrettigheder og nogle Misbrugs Afskaffelse, og fra Skomagerlauget i Tøndern om Jndskrænkning af den borgerlige Haandtering paa Landet. Efter Præsidentens bemærkning henhørte den sidstnævnte Petition, dersom Klagen over at en Skomager paa Landet havde tilsneget sig Concession til at turde holde en Svend var Hovedsagen i samme, ikke til Stænderforsamlingens Competence, men maatte henvises til den Slesvig=Holstenske Regjering. - Forsamlingen bifaldt, at der i dens Navn aflægges Tak til det Slesvig=Holstenske Bank institut, fordi der fra samme var tilstillet Præsidenten det trykte Regnskab for Aaret fra 1 August 1836 til samme Dag 1837 for Arkivet og for hvert Medlem af Forsamlingen i det fornødne Antal Exemplarer. Paa Spørgsmaal af den Deputerede Berwald, hvorfor Medlemmerne af den slesvigske Overret, saavelsom Medlemmerne af Stænderforsamlingen, foruden et tydsk Exemplar af Stændertidenden ogsaa erholdt et Exemplar af den danske Oversættelse, og af Hs. D. Prindsen af Augustenborg, om Fordelingen af de danske Exemplarer af Stændertidenden alene var anordnet af Præsidenten, eller paa høiere Ordre igjennem den kongelige Commissaring, svarede Præsidenten: denne Fordeling skeer ikke paa høiere befaling. Han har, fordi han i denne Henseende var tvivlraadig, overlagt Sagen med den kongelige Commissarius, og samme var af den Formening, at det var bedst, at Medlemmerne ogsaa erholdt danske Exemplarer. Jøvrigt har han kun sendt tydske Exemplarer til Hertugdømmet Holsteens Deputerede og Suppleanter. Angaaende Forsendelsen til Jylland, har han henvendt sig til Præsidenten for den Viborger Stænderforsamling, med det Spørgsmaal, om Man der ønskede at erholde den tydske Originaltidende, eller den danske Oversættelse, og derpaa modtaget det Svar, at Man ønsker 55 Exemplarer af den danske Oversættelse og 15 af den tydske Text. Hs. D. Hertugen af Augustenborg yttrede: ifølge den her udtalte Grundsætning, at det danske og tydske Exemplars Fordeling skeer efter Læsernes Ønske, maatte der ogsaa i Holsteen skee en dobbelt Trykning, og ved begge de danske Stænderforsamlinger foranlediges en tydsk Oversættelse; ellers vilde her opstaae uforholdsmæssige Omkostninger. Det er bekjendt, at den sidste slesvigske Stændertidendes danske Oversættelse har foraarsaget meget betydelige Omkostninger. Ham synes, at der maatte opstilles fastere Grundsætninger, især med Hensyn til Omkostningerne; thi da disse nu engang skulle reparteres over Landet, saa maa Man see til at spare saameget som muligt. Præsidenten bemærkede endvidere, at Trykningen af den danske Oversættelse skeer paa Kongens Befaling, sikkerligen ikke for de danske Stænderforsamlingers Skyld, men for Jndvaanerne i Hertugdømmet Slesvigs nordlige Deele. Hs. D. Hertugen yttrede: han er enig om, at den danske Oversættelse maa fendes til den Deel af Hertugdømmet Slesvig, hvor der tales dansk, men dette er noget A det, end om Man fordeler danske Exemplarer til Danmark og til Medlemmerne af den Slesvig=Holstenske Regjering. Forsendelsen af de danske Exemplarer maa indskrænke sig til Hertugdømmet Slesvigs nordlige Deel, og ikke Enhver, som har Lyst til at læse Stændertidenden paa dansk, ogsaa erholde et Exemplar af den danske Oversættelse. Det Vigtigste kan jo dog, hvo der vil, læse i de offentlige Blade. Paa en Yttring af Commissarius sagde Grev Moltke: den Grundsætning, at Hertugdømmets dansktalende Jndvaanere erholde Stændertidendens danske Oversættelse, synes ham at være rigtig; men Reciprociteten fordrer, at den herværende Stænderforsamling tilsender Stænderforsamlingen i Viborg blot tydske Exemplarer. Hs. D. Prindsen af Augustenborg fandt, at da Præsidenten engang har gjort dette Skridt, saa maa det have sit Forblivende derved. Jmidlertid er han af samme Mening som den Deputerede for Slesvig, at det havde været mere passende, blot at sende tydske Tidender til Viborg, som det er sørgeligt, at Hertugdømmet Slesvig paa denne Maade skal have flere Omkostninger end Hertugdømmet Holsteen. Jfølge de af den kongelige Commissarius udviklede og af Forsamlingen som rigtige anerkjendte Grunde, blev det ovennævnte Amendement forkastet.